[bookmark: _Hlk193817196]Referat af bestyrelsesmøde i Grundejerforeningen Hindhøjen d. 2. februar 2026 – hos Niels
Fremmøde: John Bomholt (116), Niels Klitgaard (86), Jørn Sanggard, Lars Karlsen (92 – via telefon), Mikael Østergaard (84). Dvs. fuldt fremmøde.

Nedenstående dagsordenspunkter blev gennemgået på mødet.

1. Godkendelse af referat fra sidste bestyrelsesmøde
Bestyrelsen godkendte referat fra sidste møde, og referatet er lagt på hjemmesiden

1. Økonomi 
Der var ikke noget nyt om økonomi. Det blev bekræftet, at de sædvanlige driftsposter til græsslåning osv. blev modtaget og betalt stort set som forventet. 

1. Glatførebekæmpelse.
Bestyrelsen vurderede, at der var ryddet tilfredsstillende på stamvejen og fortove i de forløbne uger med frost og sne. Rydning på stikvejene havde været knap så grundig, men umiddelbart var der ikke noget at komme efter hos kommunen, da mønstret blot fulgte kommunens officielle prioritering i forhold til snerydning.
Et bedre beredskab i forhold til glatførebekæmpelse vil kræve egenfinansiering fra foreningen, hvilket bestyrelsen ikke ønskede at prioritere i budgettet for det kommende år.

1. Generalforsamling.
Dato for generalforsamling 2026 fastsættes til torsdag den 28. maj 2026 kl. 19. 
Niels booker Kulturhuset. Jørn står for brød, ost og slik. John for vin. Mikael referent. John holder beretning.
Dirigent samt kandidat til revisorposten søges udpeget forud for mødet (Niels og John spørger ud).
Foreløbig dagsorden ud over de vedtægtsbestemte:
· Rågebekæmpelse
· På valg: Jørn og John
· Evt. beredskab – hvilke ressourcer disponerer foreningen over i nødstilfælde? 

1. Grønt udvalg
Ikke noget nyt
1. Råger
John redegjorde for situationen: I samarbejde med kommunen var der lagt op til en koordineret skræmmeplan i grundejerforeningerne omkring Nørreskoven. Der var udsendt mail til foreningens medlemmer om dette.
Kommunen bidrager til også, bl.a. ved at finansiere patroner til jægere. Men det er en kamp op ad bakke; forvaltningen vurderer, at der skal skydes 3 unger pr. rede for at holde bestanden i ave, hvor der sidste år blev skudt 1,3 pr. rede.
Bedste håb for at holde støjen nede er angiveligt at skræmme rågerne væk fra den del af skoven, der ligger nærmest børnehaven og nederste stikvej. Beboerne opfordres til at deltage i rågeskræmme-kampagnen, jf. den udsendte mail til beboerne.

1. Næste bestyrelsesmøde:
Der fastsættes ikke møde på denne side af generalforsamlingen. Hvis behovet opstår, koordineres et nyt møde via mail. I forhold til budget for kommende år samt regnskab for det forgangne år, udsender Niels udkast til bestyrelsen på mail, til skriftlig kommentering og godkendelse forud for udsendelse til generalforsamlingen.

1. Evt.  
 Ingen punkter under eventuelt.

